**Gyakornoki felhívás**

**Légy szakmai gyakornok/önkéntes a Magyar Curling Szövetségnél!**

A Magyar Curling Szövetséghez önkénteseket keresünk, akár tapasztalatszerezés céljából, akár a szakmai gyakorlat eltöltésére!

**Pozíció:**Gyakornok/Önkéntes

**Helyszín:** Budapest (X-XI. kerület) és otthoni feladatok

**Időtartam:***megállapodás szerint*: Szakmai gyakorlat esetén az általános elvárás a min. 12 hét.
A gyakorlati időt követően megállapodás szerint, ellentételezés fejében létrejöhet a további együttműködés.

**Szövetségről:** A curling egy Magyarországon dinamikusan fejlődő téli sportág.
Kiemelt szakágunknak a vegyes-páros számít, melyben már kétszeres világbajnokok vagyunk.
**2018**-tól a téli olimpia programjában is jelen leszünk. Megfelelő színvonal és pontosság fenntartása érdekében keresünk most lelkes és fiatal új munkatársakat!

**Kezdés:**2017. szeptember

**Csatlakozz Te is, amennyiben:**

* egy fiatal és dinamikus csapathoz szeretnél tartozni;
* felsőfokú tanulmányokat folytatsz nappali vagy levelező tagozaton;
* minimum alapfokú számítógépes ismeretekkel rendelkezel (word, excel, power point);
* megbízhatóság, alaposság és jó kommunikációs készség jellemez;
* angol nyelvtudás és B kategóriájú jogosítvány előnyt jelent!

**Főbb munkafeladatok:**

* SoftpeelR rendszerbe - amely az eredményeket online módon összesíti és a játékosok számára elérhetővé teszi - az MCSZ által rendezendő eseményeknek a felvezetése, amelyet a bírók a bajnokságok, kupák során folyamatosan aktualizálni fognak;
* Névtáblák elkészítése a bajnokságok és kupák megkezdése előtt;
* Bajnokságok végén az adott kereszt- és egyéb táblázatok, valamint a végeredmény feltöltése a honlapra;
* Kérdőívek létrehozása, elkészítése (bajnokságok értékelésénél, bankettek után);
* Kérdőívek kiértékelése – az előre meghatározott határidőt követően a kérdőívről egy rövid beszámoló készítése;
* Versenybírói feladatok ellátása (ingyenes képzést követően extra juttatásért).

**A jelentkezések feldolgozását követően a CV-ben megadott elérhetőségek valamelyikén kapsz értesítést. Az önéletrajzokat az alábbi e-mail címre „szakmai gyakorlat” tárgy megjelölésével küldhetitek el:**

Kiss Bálint / Versenybírói Testületvezető

E-mail: kiss.balint@huncurling.hu